برافو امين الراضي هادا هوا الماركوتين والا فالا لبارح انتشر واحد الفيديو بصوره كبيره مولاه واحد الكوميدي ساكن فرنسا ومدوز غالبيه الوقت ديالو تماك، هاد الفيديو بان فيه امين الراضي وهو كيصور واحد البوليسي فالدار البيضاء والفيديو كامل كيستفز فيه وكيتهمو انه ضربو وسيل ليه الدم، الحاجه ليماشفناهاش فلفيديو سوا الی كان الدم ديال فرنسا شفاف وماكايبانش بالعين المجرده وشيء عادي ان البوليسي يتدخل ويمنعو من التصوير اي شخص غايدير بحالو والغريب فالامر انه السيد كان كايضحك فالفيديو وعاجبو الحال بحالا طانز اكيد لانه عارف ان هادي هي واحد الفرصه خاسو استغلها باش ادير البوز ويتعرف الشيء ليوصليه بزبا وب  درهم لكن العجيب فالامر هما دوك الناس ليبقاو كيسبو فداك البوليسي ويعايروه وهما اصلا ماعارفينش شنو وقع من البدايه اقدر اكون امين سب البوليسي والسيد بغا يدير خدمتو وشدو ومابغاش اولا بغا يوقفو ويطلب منو لوراق وامين الراضي بغا يدير فيها دوك فعايل ديال شي ناس ديال الخاريج ويبدا اتبومبا عليه حنا فرنسا حنا فميريكان، والخطير شي وحدين بداو اسبو فرجال ديال الامن وماعارفينش انه كاينين ناس شرفاء اللي كانلقاوهوم تحت الشمس واقفين وفأوقات متأخره فالليل، لكن كون شافو هاد الناس كاملين ليمتعاطفين معاه الفيديوهات اللي كيدير وكيطنز فيهوم علی المغاربه باش اتشهر بحال  حنا في الموغريييب كون فهمو ان هاداك السيد راه اصلا انتهازي وماشي محل تقه والهدف ديالو ديما ابان، وجاب ليه الله الوجيبه واستغلها، وهاد البوليسي مغيوقفوش لله، غايكون غالبا واقف فشي بلاصه ممنوعه وكيصور بحال الفيديوات ديالو فالفايسبوك  الحاصول باراكا من داك التضامن الخاوي لواحد الا مالتازمش بالقانون راه خدمه البوليسي اوقفو بز منو وفالغالب خونا بغا يدير فيها معروف ويقوليه واش ماعرفتينيش شكون انا وكدا باش مايخلصش مخالفه والبوليسي دار خدمتو لكن اللايف ديال فيسبوك دار حتا هوا خدمتو هدا سيناريو اخر لداكشي ليشفنا وحتا انا ممكن نسب اي واحد ومنين اجي ارد عليا نصورو ونخرج عليه الحاصول برافو سي امين صدقتي مطور وتزادو ليك كثر من  ألف مشترك وقربتي توصل للهدف ديالك ديال مليون أبوني